Zápisnica zo zasadnutia komisie výstavby a územnej správy pri MsZ v Šamoríne
zo dňa 21.05.2020

Prítomní: Faragó Zoltán, Ing. Tóth Imrich, Nagy Jozef, Plutzer Zoltán, Ing.arch. Pavol Bodó,
                  Ing.arch. Jozef Köváry, Ing. Simon Peter, PaedDr. Gábor Veres,
                  
Pozvaný hosť: Ing. Erika Szelle

Zasadnutie otvoril predseda komisie p. Zoltán Faragó. Privítal všetkých prítomných a následne otvoril rokovanie s nasledovným programom:

A.	Prezentácia štúdie „Park mládeže“
komisia po oboznámení s vypracovaným návrhom odporučila vypracovanie II. varianty štúdie, so zohľadnením umiestnenia hlučnejších športových aktivít vzhľadom na blízkosť areálu Domova seniorov – Ambrózia

B.	Podanie informácie o ukončení realizácie stavieb : 
„Domova seniorov a Kaplnky“
„Úprava vstupu do objektu ZUŠ“
      o priebežných stavebných prácach a úpravách v rámci stavby umiestnenia súboru 
      pamätných prvkov na Hlavnej ulici – Gazdovský rad  
 
C.	Prerokovanie došlých žiadostí:

1/ Žiadosť o odpredaj pozemkov na Bratislavskej ceste – Favorit Bufet, Fehér Ladislav, Šamorín
-	komisia po prehodnotení žiadosti odporúča vyzvať žiadateľa na predloženie zámeru, štúdie na upresnenie využitia záujmových pozemkov
2/ Žiadosť o odkúpenie nehnuteľnosti – Štefan Pongrácz, Šamorín
-	komisia vzhľadom na situovanie nehnuteľnosti v oplotenom areáli pozemkov vo vlastníctve žiadateľa odporúča dodatočné majetkoprávne usporiadanie nehnuteľnosti formou odpredaja za kúpnu cenu doporučenú finančnou komisiou
3/ Návrh na zámenu pozemkov - IMPA Šamorín s.r.o.
-	komisia na základe predchádzajúcich návrhov usporiadania pozemkov vo vlastníctve mesta a v dlhodobom užívaní žiadateľa posúdila predloženú formu na zámenu pozemkov a odporučila predložiť návrh na schválenie MsZ v Šamorín formou odplatnej zámeny pozemkov, resp. podľa doporučenia právneho zástupcu mesta
4/ Žiadosť o odkúpenie pozemku v k.ú. Bučuháza – Jozef Szabados
-	komisia po prehodnotení podania na odkúpenie resp. prenájom pozemku vo vlastníctve mesta situovaného v tesnom susedstve žiadateľa neodporúča žiadosti vyhovieť
5/ Žiadosť o prenájom časti pozemku v k.ú. Šamorín (Labyrint) – Mgr. Skývová, Šamorín
-	komisia posúdila návrh žiadateľa na iniciatívnu údržbu verejnej zelene podľa v prílohe vyznačenej situácii s požiadavkou o možnosť prenájmu priľahlej mestskej plochy vedľa pozemku a neodporúča návrju vyhovieť.
6/ Žiadosť o zrušenie ťarchy predkupného práva z listu vlastníctva – Štefan Világi a manž. Šamorín-Mliečno
-	komisia odporúča uzatvorenie zmluvy o zrušenie vecného bremena – predkupného práva na pozemok v k.ú. Mliečno a predložiť na schválenie MsZ v Šamoríne
7/ Žiadosť o zriadenie vecného bremena na pozemok v k.ú. Čilistov – Attila Érsek, Šamorín
-	komisia po prehodnotení návrhu na schválenie zriadenia vecného bremena na pozemok vo vlastníctve mesta žiadosti neodporúča vyhovieť
8/ Žiadosť o usporiadanie spoluvlastníckeho podielu k pozemkom v k.ú. Šamorín – Edita Jakušíková Šamorín
-	komisia po opätovnom prehodnotení podania odporučila žiadosti vyhovieť a predložiť návrh zmluvy vyhotovený právnym zástupcom na schválenie MsZ v Šamoríne
9/ Žiadosť o poskytnutie pomoci na vybudovanie spevnenej prístupovej cesty a VO – Álló Štefan a spol. Šamorín
-	komisia posúdila podanie a z dôvodu, nakoľko záujmový pozemok v záhradkárskej lokalite je vedený v podielovom spoluvlastníctve vlastníkov záhrad, mesto finančnú pomoc pri výstavbe cesty a VO neodporúča
10/ Výstavba komunikácie a parkoviska na parc.č.1921/1 Bala park spol s r.o.
-	komisia po prehodnotení podania odporúča uzatvorenie zmluvy o zriadení vecného bremena na výstavbu komunikácie a parkoviska a predložiť návrh zmluvy vyhotovený právnym zástupcom na schválenie MsZ v Šamoríne.
11/ Nezaradenie pozemkov do ÚP – Ladič Ladislav Šamorín
-	komisia po prehodnotení podania o zaradenie pozemkov do ÚP č. 4 neodporúča žiadosti vyhovieť.
12/ Polyfunkčná budova Kláštorná Šamorín BV BAU s.r.o. – žiadosť o posúdenie stavby a vydanie ÚPI
-	komisia po posúdení navrhovanej štúdie odporúča vydať kladné vyjadrenie s nasledujúcimi žiadosťami: existujúci chodník zostáva min. o šírke 2m, zámena pozemkov pod park. plochami na mestskom pozemku vymeniť za pozemok pod cestou vo vlastníctve investora stavby ( je potrebné vyhotoviť geometrický plán).
13/ Žiadosť o vydanie stanoviska obce – Bugár projekt s.r.o. Dunajská Streda
-	komisia v rámci žiadosti o súhlas k rozšíreniu obchodných priestorov investorom VIWO s.r.o. žiada o zapracovanie navrhovanej cyklotrasy do projektu stavby
14/ Žiadosť o posúdenie stavby a vydanie ÚPI – Polyfunkčný dom BD AGORA
-	komisia po posúdení navrhovanej štúdie odporúča vydať kladné vyjadrenie. 
15/ Žiadosť o posúdenie upravenej štúdie „Obytný dom Gazdovský rad 8-10, Zoltán Bertók, Šamorín
-	komisia odporúča realizáciu stavby podľa prepracovaného návrhu a vypracovať nájomnú zmluvu na parkovacie plochy právnym zástupcom mesta
16/ Žiadosť o vydanie ÚPI na objekt „Polyfunkčná budova, Gazdovský rad Šamorín“ Ladič Ladislav Šamorín
-	komisia odporúča realizáciu stavby a vypracovanie nájomnej zmluvy na parkovacie plochy právnym zástupcom mesta
17/ Žiadosť o posúdenie stavby „Carpio apartmánové bývanie – IBV“ – ZOKY a.s.
-	komisia súhlasí s prepracovaným návrhom projektu pre ÚR
18/ Žiadosť o udelenie súhlasu – X-bionic sphere
-	komisia v súlade so žiadosťou o udelenie súhlasu s umiestnením stojanu pre bicykle pre program „bike sharing“ v meste nemá námietok    

Zapísal:Ing. Peter Simon                                                                 Overovateľ: Ing.arch. Jozef Köváry
             Ing.Faragó Zoltán